गत आइतबार चलचित्र दुई रुपैयाँमा समावेश गीत सुपारी दानालाई युट्युबमार्फत सार्वजनिक गरियो । लोकभाकाको उक्त गीतमा अभिनेत्री स्वस्तिमा खड्कासँग निश्चल बस्नेत, आशिफ शाह र बुद्धि तामाङ नाचेका छन् । युट्युबमा सार्वजनिक भएको २४ घण्टा पनि नबित्दै उक्त गीत झन्डै ३ लाख पटक हेरियो । युट्युबको कमेन्ट्समा पनि उक्त गीतको प्रस्तुति तथा शैलीलाई रुचाइएको प्रतिक्रिया आएका छन् । वडा नम्बर ६को सुर्केथैली खोइ पछि चलचित्रमा लोकशैलीका गीतहरू बनाएरै चर्चामा आइरहेका संगीतकार राजनराज शिवाकोटीकै स्वर, शब्द र संगीत रहेको उक्त गीत सुपारी दानाले छोटो समयमै लोकप्रियता पाउने लक्षण देखाएको छ ।
